《送知府王大夫》
宋代·李新

平生和气满襟春，往事飞凫自在身。
风伯已驱天上雾，观书仍在汉滨人。
一鞭草色吟青嶂，几刻花阴梦紫宸。
从此唐衢哀世泪，为公无复更沾巾。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。